Rīgas Laiks

Rīgas Laiks bija nespecializēts žurnāls latviešu valodā, kurš regulāri iznāca no 1993. gada novembra līdz 2024. gadam. ISSN numurs 1407-1622. Izdevējs bija SIA Rīgas Laiks.Žurnāla sākotnējie rekvizīti Galvenais redaktors bija Uldis Tīrons.

Žurnāls iznāca reizi mēnesī un pieejams arī elektroniski. 2008. gadā žurnāla tirāža bija 7000 eksemplāru.2008. gada dati.
Rīgas Laika arhīvs daļēji ir pieejams bezmaksas lasīšanai žurnāla interneta vietnē.

2024. gada novembrī žurnāla īpašnieki paziņoja par darbības pārtraukšanu.

 Autori 

Rīgas Laiks sabiedrībā tika uztverts kā intelektuāls žurnāls, un tā pastāvīgie autori bija daudzi pazīstami latviešu intelektuāļi, piemēram, filozofi Uldis Tīrons un Arnis Rītups, rakstnieks Pauls Bankovskis, Svens Kuzmins, Inese Zandere, Agnese Irbe, Dāvis Sīmanis, Tabita Sīmane, Ieva Lešinska, Daniela Zacmane, Ivars Ijabs, Kaspars Eihmanis, Juris Lorencs, Viktors Freibergs, Ilmārs Šlāpins, Ilmārs Zvirgzds, Artis Svece, Mārtiņš Vanags, Kirils Kobrins, Maira Dobele un daudzi citi. Žurnālā tiek publicēti komentāri, vēstules, esejas, filmu, grāmatu, mūzikas un interneta resursu apskati, raksti, recenzijas un intervijas, tai skaitā interviju cikli ar Nobela prēmijas laureātiem, pasaulslaveniem arhitektiem, zinātniekiem. 

Žurnāla īpašnieki bija galvenais redaktors Uldis Tīrons un izdevējs Arnis Rītups.Žurnālam "Rīgas Laiks" jauni īpašnieki.

 No žurnāla atvasinātie darbi 

 Rīgas Laiks. Русское издание 
2012. gada sākumā izdevniecība sāka izdot žurnālu krievu valodā Rīgas Laiks. Русское издание, kurā iekļauta daļa latviešu valodas izdevumos publicētie materiāli. Rīgas Laiks. Русское издание iznāca reizi trīs mēnešos,Iznācis pirmais Rīgas Laiks krievu valodā tā pēdējais izdevums iznāca 2022. gadā, īsi pēc Krievijas iebrukuma Ukrainā. 

 "Anekdotes par vidējo latvieti un Raini" 
2007. gadā Literatūras un filozofijas portāls ¼ Satori (www.satori.lv) izdevis Ilmāra Šlāpina grāmatu "Anekdotes par vidējo latvieti un Raini". Grāmatā apkopotas 100 anekdotes par izdomātu, taču sociālajiem antropologiem labi zināmu personāžu — Vidējo latvieti. Pirms apkopošanas krājumā anekdotes vairāku gadu garumā publicētas žurnālā Rīgas Laiks.

 Citi 
2006. gadā sadarbībā ar Hansabanku un Valsts kultūrkapitāla fondu DVD formā izdots žurnāla elektroniskais arhīvs, kurā ietverts laikposms no 1993. gada novembra līdz 2006. gada oktobrim.

Rīgas Laiks ir izdevis vairākas grāmatas:

 Žans Antelms Brijā-Savarēns. Garšas fizioloģija. Rīga: Rīgas Laiks, 2012.
 Arnis Rītups. Sarunas ar filozofiem. Rīga: Rīgas Laiks, 2018.
 Arnis Rītups. Sarunas ar zinātniekiem. Rīga: Rīgas Laiks, 2019.
 Jurijs Sļozkins. Ivars Smilga un latviešu revolūcijas epilogs Krievijā. Sērija “Rīgas Laika mazās grāmatiņas” nr. 1. Tulk. Māra Poļakova. Rīga: Rīgas Laiks, 2022.
 Andris Kalnozols. Eiropas smaržas. Sērija “Rīgas Laika mazās grāmatiņas” nr. 2. Rīga: Rīgas Laiks, 2022.
 Sarunas. Mortons Feldmans un Džons Keidžs. Sērija “Rīgas Laika mazās grāmatiņas” nr. 3. Tulk. Sabīne Ozola un Helmuts Caune. Rīga: Rīgas Laiks, 2022.
 Izaks Babels. Odesas stāsti. Sērija “Rīgas Laika mazās grāmatiņas” nr. 4. Tulk. Svens Kuzmins. Rīga: Rīgas Laiks, 2023.
 Brins Džonatans Batlers. Pasažieris. Sērija “Rīgas Laika mazās grāmatiņas” nr. 5. Tulk. Sabīne Ozola. Rīga: Rīgas Laiks, 2023.

 Atsauces 

 Ārējās saites 

 Žurnāla "Rīgas Laiks" mājaslapa
 Žurnāla "Rīgas Laiks" lapa sociālajā tīklā Facebook

Kategorija:Latvijā izdotie žurnāli